London az egyik legdrágább város, ahol valaha is jártam. Gyakorlatilag minden drága itt. A transzfer a repülőtérről, a metrójegy, a szállás, az ételek, az alkohol és még hosszasan sorolhatnám. Egy pár konkrét példa, hogy mi és mennyibe kerül: Egy hamburger ára a Burger Kingben menü nélkül 8,50,- GBP, egy étkezés egy olcsóbb étteremben 15,- GBP, egy korsó sör 5,- GBP, egy kapucsínó 3,50,- GBP. Ha valaki úgy dönt, hogy megnézi London szépségeit és megnézi a látnivalók többségét, akkor annak nagyon mélyen a zsebébe kell nyúlnia.